title: Decizia (PESC) 2017/633 a Consiliului din 3 aprilie 2017 de sprijinire a Programului de acțiune al Organizației Națiunilor Unite pentru prevenirea, combaterea și eradicarea comerțului ilicit cu arme de calibru mic și armament ușor sub toate aspectele sale

text:
               4.4.2017

               RO

               Jurnalul Oficial al Uniunii Europene

               L 90/12

         DECIZIA (PESC) 2017/633 A CONSILIULUI
   din 3 aprilie 2017
   de sprijinire a Programului de acțiune al Organizației Națiunilor Unite pentru prevenirea, combaterea și eradicarea comerțului ilicit cu arme de calibru mic și armament ușor sub toate aspectele sale
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 20 iulie 2001, statele participante la Conferința Organizației Națiunilor Unite (ONU) privind comerțul ilicit cu arme de calibru mic și armament ușor sub toate aspectele sale au adoptat Programul de acțiune al ONU pentru prevenirea, combaterea și eradicarea comerțului ilicit cu arme de calibru mic și armament ușor sub toate aspectele sale („Programul de acțiune al ONU”). La 8 decembrie 2005, Adunarea Generală a ONU a adoptat Instrumentul internațional care permite statelor să identifice și să urmărească, în mod rapid și fiabil, armamentul ușor și armele de calibru mic ilicite („Instrumentul internațional de urmărire”). În cadrul ambelor instrumente internaționale se afirmă că statele vor coopera, după caz, cu Organizația Națiunilor Unite pentru a susține punerea în aplicare eficace a acestora.

               (2)

               La 12 iulie 2002, Consiliul a adoptat Acțiunea comună 2002/589/PESC (1).

               (3)

               La 16 decembrie 2005, Consiliul European a adoptat Strategia UE de combatere a acumulării ilicite și a traficului ilicit de SALW, precum și de muniție aferentă. Strategia respectivă identifică sprijinul acordat Programului de acțiune al ONU ca primă prioritate de acțiune la nivel internațional și cere adoptarea unui instrument internațional cu forță juridică obligatorie privind urmărirea și marcarea armelor de calibru mic și a armamentului ușor (SALW) și a muniției aferente.

               (4)

               În urma adoptării Instrumentului internațional de urmărire, Uniunea a sprijinit implementarea deplină a acestuia prin adoptarea și punerea în aplicare a Acțiunii comune 2008/113/PESC a Consiliului (2). Punerea în aplicare a Acțiunii comune 2008/113/PESC a fost evaluată în mod pozitiv de către Consiliu.

               (5)

               La 18 iulie 2011, Consiliul a adoptat Decizia 2011/428/PESC (3).

               (6)

               Pentru atacurile teroriste din Europa au fost utilizate arme de calibru mic obținute în mod ilicit.

               (7)

               La cea de a șasea reuniune bienală a statelor, din 2016, (BMS6) desfășurată pentru a examina implementarea Programului de acțiune al ONU, s-a remarcat:

                           —

                           necesitatea de a consolida urmărirea SALW în situații de conflict și postconflict, inclusiv prin furnizarea de asistență pentru consolidarea capacității, în scopul identificării și limitării circulației de SALW ilicite în zonele de conflict și postconflict, al emiterii de alerte timpurii cu privire la fluxuri cu caracter destabilizator de astfel de arme și al prevenirii conflictelor;

                           —

                           posibilitatea realizării de sinergii între proiecte destinate să sprijine implementarea Programului de acțiune al ONU și a Instrumentului internațional de urmărire și proiecte legate de obiectivele de dezvoltare durabilă;

                           —

                           necesitatea de a lua în considerare, la cea de a treia conferință de analiză, din 2018, a implicațiilor pentru Programul de acțiune al ONU al evoluțiilor recente în materie de fabricare, tehnologie și proiectare a SALW;

                           —

                           necesitatea de a intensifica dialogul cu industria, în special cu privire la marcarea eficace a SALW, având în vedere evoluțiile recente menționate;

                           —

                           necesitatea de sporire a capacității naționale de a ține seama de riscurile de deturnare atunci când se examinează cererile de autorizare a exporturilor de SALW, precum și de adoptare, acolo unde nu există, a unor acte cu putere de lege, reglementări și proceduri administrative adecvate, în conformitate cu responsabilitățile statelor în temeiul dreptului internațional relevant, pentru a se asigura un control eficace asupra exportului, tranzitului si importului de SALW, inclusiv utilizarea certificării utilizatorului final și a unor măsuri eficace de natură juridică și de asigurare a respectării legii;

                           —

                           că implementarea deplină și eficace a Programului de acțiune al ONU contribuie la împiedicarea achiziționării de SALW de către teroriști, reducând astfel impactul potențial al atacurilor acestora,

         ADOPTĂ PREZENTA DECIZIE:
   Articolul 1
   (1)   Cu scopul de a sprijini lupta împotriva comerțului ilicit cu SALW prin reducerea la minimum a riscului de deturnare, inclusiv prin furt, pierdere și reexport neautorizat de SALW către piețe ilicite, grupări armate ilegale, teroriști și alți beneficiari neautorizați, Uniunea urmărește, prin prezenta decizie, atingerea următoarelor obiective:

               —

               sprijinirea Programului de acțiune al ONU și a Instrumentului internațional de urmărire;

               —

               asigurarea relevanței Programului de acțiune al ONU și a Instrumentului internațional de urmărire și sporirea eficacității lor;

               —

               sprijinirea măsurilor care vizează obținerea unui rezultat pozitiv și relevant al celei de a treia conferințe a ONU din 2018 de examinare a progreselor înregistrate în ceea ce privește implementarea Programului de acțiune al ONU („RevCon3”).

         (2)   În vederea atingerii obiectivelor menționate la alineatul (1), Uniunea sprijină, prin prezenta decizie, următoarele:

               —

               pregătirea RevCon3 printr-o serie de simpozioane tematice și conferințe regionale;

               —

               o analiză cuprinzătoare a rapoartelor naționale ale statelor membre ale ONU referitoare la implementarea Programului de acțiune al ONU și a Instrumentului internațional de urmărire, care urmează să fie prezentate în cadrul RevCon3;

               —

               un program de sponsorizare pentru participanții din țări terțe;

               —

               furnizarea de asistență tehnică pentru președintele RevCon3;

               —

               patru simpozioane tematice în cadrul cărora se vor trage concluzii privind acțiuni legate de subiecte privind controlul SALW. Subiectele selectate au fost definite ca priorități în documentele de lucru ale UE care au fost prezentate în cursul reuniunilor privind Programul de acțiune al ONU (BMS5 în 2014 și BMS6 în 2016) și au fost reflectate în documentele rezultate în urma acestor reuniuni:

                           (i)

                           urmărirea și gestionarea depozitelor de SALW în situații de conflict și postconflict;

                           (ii)

                           SALW și Agenda 2030 pentru dezvoltare durabilă, inclusiv obiectivul de dezvoltare durabilă 16 și aspectele legate de gen ale controlului SALW;

                           (iii)

                           evoluțiile recente în materie de fabricare, tehnologie și proiectare a SALW și provocările și oportunitățile existente pentru implementarea Programului de acțiune al ONU și a Instrumentului internațional de urmărire;

                           (iv)

                           sinergii între Programul de acțiune al ONU, Tratatul privind comerțul cu arme și alte instrumente relevante;

               —

               cinci conferințe regionale vor permite colaborarea cu reprezentanți ai guvernelor și organizații regionale din anumite regiuni cu privire la documentele rezultate în urma simpozioanelor tematice;

               —

               analiza rapoartelor naționale referitoare la implementarea Programului de acțiune al ONU și a Instrumentului internațional de urmărire, cu accent pe dificultățile în materie de implementare care dau naștere unor oportunități de cooperare și asistență;

               —

               consolidarea bazelor pentru RevCon3 prin intermediul unui program de sponsorizare și al asistenței tehnice acordate președintelui RevCon3; și

               —

               informarea publicului prin declarații de presă și evenimente conexe.

         (3)   În anexa la prezenta decizie este prevăzută o descriere detaliată a proiectului menționat la alineatul (2).
   Articolul 2
   (1)   Înaltul Reprezentant al Uniunii pentru afaceri externe și politica de securitate (ÎR) răspunde de punerea în aplicare a prezentei decizii.
   (2)   Implementarea proiectului menționat la articolul 1 alineatul (2) este realizată de Biroul pentru probleme de dezarmare al ONU (UNODA), care este asistat în acest scop de Small Arms Survey, reprezentat de Institutul de înalte studii internaționale și de dezvoltare (SAS).
   (3)   UNODA, asistat de SAS, își îndeplinește atribuțiile sub responsabilitatea ÎR. În acest scop, ÎR inițiază procedurile necesare împreună cu UNODA și SAS.
   Articolul 3
   (1)   Valoarea de referință financiară pentru implementarea proiectului menționat la articolul 1 alineatul (2) este de 2 798 381,56 EUR.
   (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului general al Uniunii.
   (3)   Comisia supraveghează gestionarea corectă a cheltuielilor menționate la alineatul (1). În acest sens, Comisia încheie un acord de finanțare cu UNODA. UNODA și SAS vor fi invitate să ajungă la un acord asupra rambursării cheltuielilor suportate de SAS pentru contribuția sa la punerea în aplicare a prezentei decizii. Acordul dintre Comisie și UNODA prevede faptul că UNODA și SAS asigură vizibilitatea contribuției Uniunii, corespunzător dimensiunii acesteia.
   (4)   Comisia depune eforturi în vederea încheierii acordului de finanțare menționat la alineatul (3) cât mai curând posibil după intrarea în vigoare a prezentei decizii. Aceasta informează Consiliul cu privire la eventualele dificultăți care intervin în cursul acestui proces și cu privire la data încheierii acordului de finanțare.
   Articolul 4
   ÎR raportează Consiliului cu privire la punerea în aplicare a prezentei decizii pe baza rapoartelor periodice pregătite de UNODA. Evaluarea efectuată de Consiliu se bazează pe rapoartele respective. Comisia raportează cu privire la aspectele financiare ale implementării proiectului menționat la articolul 1 alineatul (2).
   Articolul 5
   (1)   Prezenta decizie intră în vigoare la data adoptării.
   (2)   Prezenta decizie expiră după 24 de luni de la data încheierii acordului de finanțare prevăzut la articolul 3 alineatul (3). Totuși, aceasta expiră după șase luni de la data intrării sale în vigoare în situația în care acordul de finanțare respectiv nu a fost încheiat în acest interval.

      Adoptată la Luxemburg, 3 aprilie 2017.

            Pentru Consiliu

            Președintele

         F. MOGHERINI

      (1)  Acțiunea comună 2002/589/PESC a Consiliului din 12 iulie 2002 privind contribuția Uniunii Europene la combaterea acumulării și proliferării cu caracter destabilizator a armelor ușoare și a armelor de calibru mic și de abrogare a Acțiunii comune 1999/34/PESC (JO L 191, 19.7.2002, p. 1).

      (2)  Acțiunea comună 2008/113/PESC a Consiliului din 12 februarie 2008 în sprijinul Instrumentului internațional care permite statelor să identifice și să urmărească, în mod rapid și fiabil, armamentul ușor și armele de calibru mic (SALW) ilicite, în cadrul strategiei UE de combatere a acumulării ilicite și a traficului ilicit de SALW și muniție aferentă (JO L 40, 14.2.2008, p. 16).

      (3)  Decizia 2011/428/PESC a Consiliului din 18 iulie 2011 de sprijinire a activităților Biroului pentru probleme de dezarmare al Organizației Națiunilor Unite în vederea punerii în aplicare a Programului de acțiune al ONU pentru prevenirea, combaterea și eradicarea comerțului ilicit cu arme de calibru mic și armament ușor sub toate aspectele sale (JO L 188, 19.7.2011, p. 37).

      ANEXĂ
      1.   OBIECTIVE
      Obiectivul prezentei decizii este de a sprijini lupta împotriva comerțului ilicit cu arme de calibru mic și armament ușor (SALW) prin reducerea la minimum a riscului de deturnare, inclusiv prin furt, pierdere și reexport neautorizat de SALW către piețe ilicite, grupări armate ilegale, teroriști și alți beneficiari neautorizați. Prin urmare, prezenta decizie va sprijini Programul de acțiune al Organizației Națiunilor Unite (ONU) pentru prevenirea, combaterea și eradicarea comerțului ilicit cu SALW sub toate aspectele sale (Programul de acțiune al ONU) și Instrumentul internațional de urmărire (ITI) și va asigura relevanța acestora și sporirea eficacității lor.
      Pentru a realiza acest lucru, prezenta decizie va sprijini acțiunile pentru obținerea unui rezultat pozitiv al celei de a treia conferințe a ONU din 2018 de examinare a progreselor înregistrate în ceea ce privește implementarea Programului de acțiune al ONU (RevCon3). Prezenta decizie va sprijini pregătirea RevCon3 printr-o serie de simpozioane tematice și conferințe regionale. Simpozioanele tematice vor facilita elaborarea de concluzii privind acțiuni legate de subiecte privind controlul SALW. Subiectele selectate au fost definite ca priorități în documentele de lucru ale UE care au fost prezentate în cursul reuniunilor privind Programul de acțiune al ONU (BMS5 în 2014 și BMS6 în 2016) și au fost în mare parte preluate în documentele rezultate în urma acestor reuniuni. Conferințele regionale vor permite colaborarea cu reprezentanți ai guvernelor și organizații regionale din anumite regiuni cu privire la subiectele simpozioanelor tematice. Obiectivul este de a consolida rezultatul pozitiv al BMS6 în cadrul rezultatului RevCon3. Alte măsuri de sprijinire a unui rezultat pozitiv al RevCon3 vor fi: o analiză cuprinzătoare a rapoartelor naționale ale statelor membre ale ONU referitoare la implementarea Programului de acțiune al ONU și a ITI, care urmează să fie prezentate în cadrul RevCon3; un program de sponsorizare pentru participanții din țări terțe; și asistență tehnică pentru președintele RevCon3.
      2.   DESCRIEREA MĂSURILOR
      Proiectul Uniunii de sprijinire a RevCon3 va implica următoarele elemente:

                  (i)

                  simpozioane tematice pentru elaborarea de concluzii privind acțiuni legate de subiecte privind controlul SALW;

                  (ii)

                  conferințe regionale pentru asigurarea participării reprezentanților guvernelor și a organizațiilor regionale din anumite regiuni;

                  (iii)

                  o analiză a rapoartelor naționale ale statelor membre ale ONU referitoare la implementarea Planului de acțiune al ONU și a ITI, care urmează să fie prezentate în cadrul RevCon3;

                  (iv)

                  consolidarea bazelor RevCon3 (program de sponsorizare, asistență tehnică);

                  (v)

                  strategii eficiente de informare pentru a genera un impact durabil.

            Aceste cinci elemente sunt analizate în detaliu în cele ce urmează. Proiectul se va derula în paralel cu pregătirile pentru RevCon3 efectuate de președinte. Aceasta va fi o ocazie importantă pentru președinte de a participa la pregătirile tematice și regionale pentru RevCon3.
      2.1.   Simpozioane tematice
      2.1.1.   Scop
      Scopul fiecărui simpozion va fi de a discuta și a examina fiecare temă care face obiectul analizei, precum și de a conveni asupra etapelor de acțiune la nivel național, regional și mondial care ar putea fi incluse în documentul final al RevCon3. Concluziile și recomandările formulate la fiecare simpozion vor fi prezentate și dezbătute în cadrul tuturor conferințelor regionale.
      2.1.2.   Proiectul va cuprinde patru simpozioane cu următoarele teme:

                  (i)

                  urmărirea și gestionarea depozitelor de SALW în situații de conflict și postconflict;

                  (ii)

                  SALW și Agenda 2030 pentru dezvoltare durabilă, inclusiv obiectivul de dezvoltare durabilă (ODD) 16 și aspectele legate de gen ale controlului SALW;

                  (iii)

                  evoluțiile recente în materie de fabricare, tehnologie și proiectare a SALW și provocările și oportunitățile care rezultă pentru implementarea Programului de acțiune al ONU și a ITI;

                  (iv)

                  sinergii între Programul de acțiune al ONU, Tratatul privind comerțul cu arme (TCA) și alte instrumente relevante.

            2.1.3.   Format
      Simpozioanele vor avea formate adaptate temelor.

                  (i)

                  Urmărirea și gestionarea depozitelor de SALW în situații de conflict și postconflict; (a se vedea documentul final BMS6 (1)), cu scopul de a reduce la minimum riscul de deturnare, inclusiv prin furt, pierdere și reexport neautorizat, de SALW către piețe ilicite, grupări armate ilegale, teroriști și alți beneficiari neautorizați.
                  Participare:

                              —

                              experți tehnici din partea guvernelor, inclusiv a guvernelor afectate;

                              —

                              sistemul ONU (DPKO, DPA, CTED, DSS, UNODC, UNODA);

                              —

                              experți din partea misiunilor ONU de menținere a păcii;

                              —

                              experți din partea grupurilor de monitorizare ale CSONU;

                              —

                              experți din mediul academic, din institute de cercetare;

                              —

                              experți din partea organizațiilor internaționale (OMV, Interpol etc.);

                              —

                              experți din partea ONG-urilor operaționale (MAG, CAR, ARES etc.);

                              —

                              experți din partea instituțiilor relevante ale Uniunii (DG HOME, Europol).

                        Total: aproximativ 40 de participanți. Mese rotunde. Toate statele sunt invitate în calitate de observatoare și participante la sesiunea de întrebări și răspunsuri.

                  (ii)

                  SALW și Agenda 2030 pentru dezvoltare durabilă, inclusiv ODD 16 și aspectele legate de gen ale controlului SALW ( a se vedea documentul final BMS6 (2)); participare:

                              —

                              sistemul ONU (DESA, BPCP, PNUD, UNICEF, UNODC, UNIFEM);

                              —

                              experți din mediul academic, din institute de cercetare;

                              —

                              experți din partea guvernelor și a organizațiilor regionale;

                              —

                              experți din partea instituțiilor relevante ale Uniunii (DG DEVCO, DG ECHO).

                        Total: aproximativ 40 de participanți. Mese rotunde. Toate statele sunt invitate în calitate de observatoare și participante la sesiunea de întrebări și răspunsuri.

                  (iii)

                  Evoluțiile recente în materie de fabricare, tehnologie și proiectare a SALW și provocările și oportunitățile care rezultă pentru implementarea Programului de acțiune al ONU și a ITI (a se vedea documentul final BMS6 (3)); participare:

                              —

                              experți din industria SALW și din federațiile relevante din sectorul industrial;

                              —

                              sistemul ONU (UNODA);

                              —

                              experți din mediul academic, din institute de cercetare;

                              —

                              experți tehnici din partea guvernelor;

                              —

                              experți din partea instituțiilor relevante ale Uniunii (DG GROW, DG TRADE, DG HOME).

                        Total: aproximativ 40 de participanți. Ziua 1: ateliere, sesiune de întrebări și răspunsuri. Ziua 2: masă rotundă privind elaborarea unui document în completarea ITI. Toate statele sunt invitate în calitate de observatoare și participante la sesiunea de întrebări și răspunsuri.

                  (iv)

                  Sinergii între Programul de acțiune al ONU, TCA și alte instrumente relevante, inclusiv Protocolul ONU privind armele de foc și mecanismele de combatere a terorismului ale ONU (a se vedea documentul final BMS6 (4)); participare:

                              —

                              experți din partea guvernelor;

                              —

                              sistemul ONU (UNODC, UNODA etc.);

                              —

                              experți din partea organizațiilor internaționale (OMV, Interpol, secretariatul TCA);

                              —

                              experți din institute de cercetare.

                        Total: aproximativ 40 de participanți. Mese rotunde. Accent pe sinergii, posibile consecințe pozitive ale dispozițiilor unui instrument asupra celorlalte și evitarea suprapunerilor. Toate statele sunt invitate în calitate de observatoare și participante la sesiunea de întrebări și răspunsuri.

            2.1.4.   Loc de desfășurare
      Simpozioanele pe temele (i) și (ii) vor avea loc consecutiv la New York. Simpozioanele pe temele (iii) și (iv) vor avea loc la Bruxelles și, respectiv, la Geneva.
      2.1.5.   Calendar
      Cele patru simpozioane vor avea loc într-un interval de cinci luni, între aprilie și septembrie 2017. Programarea și succesiunea acestora (și anume ordinea temelor abordate) vor fi stabilite de către agențiile de implementare, în consultare cu Uniunea, ținând seama de calendarul de dezarmare al ONU. Fiecare simpozion va dura două zile.
      2.1.6.   Responsabilitățile agențiilor de implementare
      Conceptualizarea și pregătirea conținutului:

                  UNODA și Small Arms Survey vor elabora împreună conținutul simpozioanelor, precum și ordinea de zi și selectarea oratorilor/experților. Small Arms Survey va pregăti un proiect de document de referință privind fiecare temă, care va funcționa ca bază pentru dezbaterile din cadrul fiecărui simpozion. Conceptualizarea și pregătirea conținutului simpozioanelor tematice vor avea loc în cadrul unui dialog cu Divizia pentru dezarmare și neproliferare din cadrul Serviciului European de Acțiune Externă (SEAE).

            Logistică și servicii de conferință:

                  UNODA va fi responsabil de aspectele logistice (rezervarea locurilor de desfășurare, organizarea serviciilor de catering, echipamentele audiovizuale, modalitățile de călătorie etc.). SEAE își va oferi sprijinul prin asigurarea locului de desfășurare a simpozionului pe tema (iii), care va avea loc la Bruxelles.

            2.1.7.   Rezultatele măsurii
      Simpozioanele tematice vor duce la o mai bună cunoaștere și la o poziție elaborată cu privire la temele selectate de Uniune și alte părți interesate implicate. Small Arms Survey va pregăti un document final de fond cu privire la cele patru simpozioane tematice. Acest document final va conține rezultatele unui studiu privind cele patru teme și se va baza pe proiectele de documente de referință și va include concluziile discuțiilor la nivel de experți din cadrul celor patru simpozioane tematice. Documentul final se va concentra asupra elaborării unor etape de acțiune, care să fie incluse în documentul final al RevCon3. Documentul final va sta la baza reuniunilor regionale ulterioare din cadrul proiectului.
      2.2.   Conferințe regionale
      2.2.1.   Scop
      Scopul fiecărei conferințe regionale este de a pregăti RevCon3, punând la dispoziție un forum pentru statele participante, care să permită identificarea și explorarea aspectelor privind implementarea Programului de acțiune al ONU și a ITI care sunt specifice regiunilor, precum și discutând concluziile și recomandările celor patru simpozioane tematice descrise la secțiunea 2.1.
      2.2.2.   Teme
      Fiecare conferință regională va aborda cele patru teme ale simpozioanelor (a se vedea secțiunea 2.1). În plus, conferințele regionale trebuie să permită dezbateri specifice regiunilor în vederea pregătirii RevCon3.
      2.2.3.   Format
      Conferințele regionale se vor baza în principal pe consultări interactive, pe baza prezentărilor susținute de Small Arms Survey și UNODA. Cu ocazia fiecărei conferințe regionale, președintele va fi invitat să prezinte stadiul pregătirilor pentru RevCon3. Organizațiile regionale vor face prezentări privind eforturile depuse pentru a pune în aplicare punctele relevante din documentul final BMS6 referitoare la organizațiile regionale. În cazul în care statele sunt selectate pentru programul de sponsorizare RevCon3, participanții acestora la conferința regională ar trebui, în general, să fie, de asemenea, membri ai delegației RevCon3. Small Arms Survey va redacta un raport procedural de sinteză al fiecărei conferințe regionale.
      2.2.4.   Loc de desfășurare
      Conferințele regionale au rolul de a sprijini guvernele și organizațiile dintr-o serie de regiuni în pregătirea RevCon3. Unele organizații regionale organizează deja o reuniune pregătitoare pentru RevCon3: Liga Statelor Arabe, OSCE și Forumul insulelor din Pacific. Proiectul Uniunii nu privește aceste regiuni. Prin urmare, se propun următoarele cinci reuniuni regionale:

                  Țări din subregiuni

                  Organizații regionale

                  Centru regional

                  Loc de desfășurare

                  Africa de Vest și Africa Centrală

                  ECOWAS, ECCAS, UA

                  UNREC

                  Lome

                  Africa de Est și Africa de Sud

                  RECSA, SADC, UA

                  UNREC

                  Lome

                  Caraibe

                  CARICOM

                  UNLIREC

                  Port of Spain

                  America Latină

                  OAS, UNASUR

                  UNLIREC

                  Lima

                  ASEAN și statele din Asia de Sud

                  ASEAN

                  UNRCPD

                  Bangkok

            Prezenta decizie va sprijini participarea/implicarea Small Arms Survey și UNODA în cadrul conferințelor regionale menționate mai jos, pentru a prezenta concluziile simpozioanelor tematice în cazul în care acestea corespund cu interesele organizatorilor. O astfel de participare/implicare va depinde de calendarul organizării acestor conferințe.

                  Țări din subregiuni

                  Organizații regionale

                  Europa și America de Nord

                  OSCE

                  Orientul Mijlociu

                  Liga Statelor Arabe

                  Pacific

                  PIF

            2.2.5.   Calendar
      Cele cinci conferințe regionale se vor desfășura într-o perioadă de opt luni cuprinsă între iunie 2017 și februarie 2018 (fiind garantat faptul că toate conferințele regionale sunt organizate înainte de reuniunea Comitetului de pregătire a RevCon3, care cel mai probabil se va desfășura în februarie 2018). Programarea și succesiunea exactă a acestora (și anume ordinea regiunilor acoperite) vor fi stabilite de către agențiile de implementare, în consultare cu Uniunea, ținând seama de calendarul de dezarmare al ONU. Fiecare conferință regională va dura două zile. Cele două conferințe regionale din Africa vor fi organizate consecutiv într-un singur loc. Cele două conferințe regionale din America Latină și Caraibe vor fi organizate consecutiv.
      2.2.6.   Responsabilitățile agențiilor de implementare
      Pregătirea conținutului:

                  UNODA (inclusiv centrele sale regionale) și Small Arms Survey vor elabora conținutul conferințelor regionale, precum și ordinea de zi și selectarea oratorilor/experților. UNODA, împreună cu președintele, își vor asuma rolul conducător cu privire la prezentarea stadiului pregătirilor pentru RevCon3. Small Arms Survey va pune la dispoziție prezentări privind concluziile simpozioanelor. Small Arms Survey va redacta o sinteză a fiecărei conferințe regionale.

            Logistică și servicii de conferință:

                  UNODA și centrele sale regionale vor implementa aspectele logistice (rezervarea spațiilor de desfășurare, organizarea serviciilor de catering, echipamentele audiovizuale, modalitățile de călătorie pentru experți etc.) pentru conferințele regionale, sub supravegherea sediului central al UNODA.

            2.2.7.   Rezultatele măsurii
      Statele din regiune sunt încurajate să elaboreze o poziție comună privind pregătirile pentru RevCon3, în special cu privire la cele patru teme ale simpozioanelor tematice.
      2.3.   Analiza rapoartelor naționale referitoare la Programul de acțiune al ONU și la ITI, cu accent pe dificultățile în materie de implementare care dau naștere unor oportunități de cooperare și asistență
      2.3.1.   Format
      Documentul rezultat în urma celei de a șasea reuniuni bienale a statelor privind Programul de acțiune al ONU (A/CONF.192/BMS/2016/WP.1/Rev.3) a mandatat UNODA „să examineze, în cadrul resurselor existente, tendințele în materie de implementare, provocările și oportunitățile legate de Programul de acțiune al ONU și ITI, pe baza informațiilor disponibile, inclusiv a celor prezentate și/sau furnizate de statele membre, în vederea prezentării în cadrul RevCon3 în scopul analizării și al luării unor măsuri ulterioare corespunzătoare.”
      O evaluare independentă și informată a rapoartelor naționale referitoare la implementare este o sursă esențială pentru acest raport mandatat și o completare la acesta. Evaluarea rapoartelor naționale este deosebit de importantă, întrucât se estimează că acestea vor conține informații privind implementarea ODD 16, pentru care nu există niciun alt mecanism de raportare. Prin urmare, o activitate importantă în cadrul proiectului va fi o analiză cuprinzătoare a rapoartelor naționale de către Small Arms Survey, care va fi publicată de Small Arms Survey și va fi preluată în raportul prospectiv mandatat al UNODA. Analiza cuprinzătoare respectivă va completa reuniunile tematice și regionale și va duce la creșterea probabilității ca RevCon3 să îndeplinească aspirațiile Uniunii privind o foaie de parcurs practică, precisă și eficace pentru Programul de acțiune al ONU în perioada ulterioară RevCon3, cu accent pe conectarea dificultăților în materie de implementare cu oportunitățile de cooperare și de asistență.
      2.3.2.   Calendar
      Finalizarea analizei până la reuniunea RevCon3 (iunie 2018).
      2.3.3.   Responsabilitățile agențiilor de implementare
      Stabilirea de către UNODA a unei date pentru primirea rapoartelor naționale bienale (jumătatea anului 2017). Furnizarea de către Small Arms Survey a unei analize scrise a rapoartelor înaintate.
      2.3.4.   Rezultatele măsurii
      Analiza va furniza informații care vor permite o îmbunătățire a distribuției activităților de asistență în ceea ce privește implementarea Programului de acțiune al ONU și controlul SALW în general.
      2.4.   Consolidarea bazelor pentru RevCon3
      2.4.1.   Programul de sponsorizare
      Din cauza lipsei de fonduri, multe țări în curs de dezvoltare întâmpină dificultăți în a fi reprezentate la conferințele de examinare a Programului de acțiune al ONU de către funcționarii lor principali care se ocupă de aspecte privind SALW. Uniunea ar putea finanța un program de sponsorizare pentru un grup restrâns format din țările cele mai afectate, în scopul de a permite participarea funcționarilor respectivi la RevCon3.
      Activități:

                  UNODA va gestiona deplasările și cazarea ocazionate de RevCon3 (nu și de reuniunea Comitetului de pregătire care va avea loc mai devreme în 2018) pentru până la 20 de participanți. Participanții vor fi selectați de către SEAE la recomandarea UNODA și a centrelor regionale ale acestuia. În principiu, funcționarii selectați ar trebui să fie desemnați drept puncte naționale de contact pentru Programul de acțiune al ONU. Alte criterii de selecție includ aspecte legate de gen, prezentarea în timp util a unui raport național, participarea activă la conferințe regionale sau simpozioane tematice și cunoștințe și experiență în legătură cu subiectele în cauză. Pe parcursul RevCon3, UNODA va organiza o reuniune cu participanții sponsorizați și delegațiile din Uniune și statele membre ale acesteia.

            Rezultate:

                  —

                  îmbogățirea deliberărilor RevCon3 cu cunoștințele de specialitate ale celor care se ocupă în mod direct de aspecte legate de SALW din țările afectate care, de obicei, nu își pot permite să participe la RevCon;

                  —

                  mai multe posibilități de colaborare în rețea pentru funcționarii din țările în curs de dezvoltare, inclusiv pentru reprezentanții-cheie ai organizațiilor societății civile care se ocupă de aspecte legate de SALW;

                  —

                  în jurul RevCon3 sunt posibile sinergii cu evenimente conexe și activități de formare.

            2.4.2.   Sprijin tehnic pentru președintele RevCon3.
      Președintele și echipa sa vor avea la dispoziție cunoștințe tehnice furnizate de Secretariatul ONU cu sprijinul unui expert principal din cadrul Small Arms Survey.
      Activități:

                  Secretariatul ONU, susținut de expertul principal din cadrul Small Arms Survey, își va spori capacitatea de a-l consilia pe președinte și echipa acestuia cu privire la aspecte complexe și de natură tehnică ale activității RevCon3.

            Rezultate:

                  Președintele va avea acces la o întreagă gamă de cunoștințe de specialitate cu privire la aspecte de fond și de natură tehnică legate de RevCon3.

            2.5.   Informare
      Informarea prin declarații de presă și evenimente conexe va fi o parte esențială a proiectului. În plus, prin intermediul unei platforme web, RevCon3 ar putea atrage atenția asupra principalelor teme ale RevCon3, precum și asupra asistenței/consolidării capacităților.
      Activități:

                  —

                  Declarații comune de presă care însoțesc simpozioanele și conferințele regionale. Acoperire mediatică;

                  —

                  Evenimente conexe cu privire la proiect în cadrul unor reuniuni relevante, inclusiv reuniunea Comisiei I a AG (2017) și a treia Conferință a statelor părți la TCA;

                  —

                  UNODA va crea pentru RevCon3, cu un an înainte, pagini de internet dedicate. Acestea vor fi principala platformă pentru transmiterea de documente și pentru interacțiunea cu statele membre și cu instituțiile și organizațiile regionale. Platforma va include domenii tematice și va acorda o atenție deosebită corelării nevoilor de asistență cu resursele disponibile.

            Rezultate:

                  Gestionarea eficace a informațiilor cu privire la proiect și rezultatele acestuia; o platformă web pentru RevCon3 dinamică în cadrul mediului web formal al Programului de acțiune al ONU, care să includă abordări tematice și să permită corelarea nevoilor de asistență cu resursele disponibile.

            3.   REZULTATE PRECONIZATE
      Agențiile de implementare vor elabora și vor prezenta Uniunii următoarele rezultate preconizate:

                  —

                  Rezultatele 1-5: rapoarte de sinteză ale celor patru conferințe tematice;

                  —

                  Rezultatele 6-11: rapoarte de sinteză ale celor cinci conferințe regionale;

                  —

                  Rezultatul 12: o evaluare cuprinzătoare a rapoartelor naționale referitoare la implementarea Programului de acțiune al ONU;

                  —

                  Rezultatul 13: un raport final la încheierea proiectului.

         (1)  A/CONF.192/BMS/2016/2 §37, §55, §56, §57, §74, §75, §82, §83, §84, §105.

         (2)  A/CONF.192/BMS/2016/2 §15, §23, §24,§25, §40,§41, §52, §59, §60, §101.

         (3)  A/CONF.192/BMS/2016/2 §63, §79, §90.

         (4)  A/CONF.192/BMS/2016/2 §12, §14, §62, §67, §107.


title: 2009/526/CE: Decizia Consiliului din 7 iulie 2009 de numire a patru membri belgieni și a unui supleant belgian în cadrul Comitetului Regiunilor

text:
               8.7.2009

               RO

               Jurnalul Oficial al Uniunii Europene

               L 177/4

      DECIZIA CONSILIULUI

   din 7 iulie 2009
   de numire a patru membri belgieni și a unui supleant belgian în cadrul Comitetului Regiunilor
   (2009/526/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului belgian,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).

               (2)

               Patru posturi de membri în cadrul Comitetului Regiunilor au devenit vacante ca urmare a încheierii mandatelor domnului Geert BOURGEOIS, domnului Luc VAN DEN BRANDE, domnului Patrick LACHAERT și domnului Gilbert BOSSUYT. Un post de supleant a devenit vacant ca urmare a încheierii mandatului domnului Marc VAN DEN ABEELEN,

         DECIDE:
   Articolul 1
   Se numesc în cadrul Comitetului Regiunilor pe durata rămasă a mandatului, respectiv până la 25 ianuarie 2010:

               a)

               în calitate de membri:

                           —

                           domnul Geert BOURGEOIS, Vlaams Volksvertegenwoordiger (schimbare de mandat);

                           —

                           domnul Luc VAN DEN BRANDE, Voorzitter Vlaams-Europees Verbindingsagentschap (schimbare de mandat);

                           —

                           domnul Gilbert BOSSUYT, burgemeester Menen (schimbare de mandat);

                           —

                           domnul Patrick LACHAERT, gemeenteraadslid Merelbeke (schimbare de mandat);

                     și

               b)

               în calitate de supleant:

                           —

                           domnul Marc VAN DEN ABEELEN, burgemeester van Aartselaar (schimbare de mandat).

         Articolul 2
   Prezenta decizie produce efecte din 30 iunie 2009.

      Adoptată la Bruxelles, 7 iulie 2009.

            Pentru Consiliu

            Președintele

         A. BORG

      (1)  JO L 56, 25.2.2006, p. 75.


title: 2010/499/UE, Euratom: Decizia Parlamentului European din 5 mai 2010 privind închiderea conturilor referitoare la execuția bugetului general al Uniunii Europene aferent exercițiului financiar 2008, secțiunea III – Comisia

text:
               25.9.2010

               RO

               Jurnalul Oficial al Uniunii Europene

               L 252/82

         DECIZIA PARLAMENTULUI EUROPEAN
   din 5 mai 2010
   privind închiderea conturilor referitoare la execuția bugetului general al Uniunii Europene aferent exercițiului financiar 2008, secțiunea III – Comisia
   (2010/499/UE, Euratom)
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2008 (1),
   având în vedere conturile anuale ale Comunităților Europene pentru exercițiul financiar 2008 – volumul I [SEC(2009) 1089 – C7-0172/2009] (2),
   având în vedere Raportul anual al Comisiei către Parlamentul European privind acțiunile întreprinse în urma deciziilor de descărcare de gestiune 2007 [COM(2009) 526] și documentul de lucru al serviciilor Comisiei care însoțește raportul în cauză [SEC(2009) 1427],
   având în vedere Comunicarea Comisiei intitulată „Sinteza realizărilor Comisiei în materie de gestiune în 2008” [COM(2009) 256],
   având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în anul 2008 [COM(2009) 419] și documentul de lucru al serviciilor Comisiei care însoțește raportul în cauză [SEC(2009) 1102],
   având în vedere Raportul Comisiei privind răspunsurile statelor membre la Raportul anual 2008 al Curții de Conturi [SEC(2010) 178 și SEC(2010) 196],
   având în vedere Cartea verde privind inițiativa europeană în materie de transparență, adoptată de Comisie la 3 mai 2006 [COM(2006) 194],
   având în vedere Avizul nr. 2/2004 al Curții de Conturi privind modelul de „audit unic” (și o propunere de cadru comunitar de control intern) (3),
   având în vedere Comunicarea Comisiei privind o foaie de parcurs spre un cadru de control intern integrat [COM(2005) 252],
   având în vedere Planul de acțiune al Comisiei pentru un cadru de control intern integrat [COM(2006) 9], Raportul privind planul de acțiune al Comisiei pentru un cadru de control intern integrat [COM(2008) 110] și documentul de lucru al serviciilor Comisiei care însoțește raportul în cauză [SEC(2008) 259],
   având în vedere Raportul de impact privind Planul de acțiune al Comisiei pentru un cadru de control intern integrat [COM(2009) 43],
   având în vedere Avizul nr. 6/2007 al Curții de Conturi referitor la situațiile rezumative anuale ale statelor membre, la „declarațiile naționale” ale statelor membre și la lucrările de audit ale instituțiilor naționale de control financiar cu privire la fondurile comunitare (4),
   având în vedere Planul de acțiune al Comisiei privind întărirea rolului de supraveghere al Comisiei din cadrul gestionării repartizate a acțiunilor structurale [COM(2008) 97] și raportul intermediar privind acțiunile întreprinse ca urmare a respectivului plan de acțiune [SEC(2009) 1463],
   având în vedere Raportul Comisiei privind progresele realizate de Bulgaria în cadrul Mecanismului de cooperare și verificare [COM(2009) 402] și documentul justificativ care însoțește raportul în cauză [SEC(2009) 1074],
   având în vedere Raportul Comisiei privind progresele realizate de România în cadrul Mecanismului de cooperare și verificare [COM(2009) 401] și documentul justificativ care însoțește raportul în cauză [SEC(2009) 1073],
   având în vedere Raportul anual al Curții de Conturi referitor la execuția bugetului privind exercițiul financiar 2008, însoțit de răspunsurile instituțiilor (5) și rapoartele speciale ale Curții de Conturi,
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 248 din Tratatul CE (6),
   având în vedere Comunicarea Comisiei din 16 decembrie 2008 intitulată „Pentru o interpretare uniformă a conceptului de risc admisibil de eroare” [COM(2008) 866] și documentul de lucru al serviciilor Comisiei care însoțește comunicarea în cauză [SEC(2008) 3054],
   având în vedere Recomandarea Consiliului din 16 februarie 2010 privind descărcarea de gestiune care trebuie acordată Comisiei cu privire la execuția bugetară pentru exercițiul financiar 2008 (5826/2010 – C7-0054/2010),
   având în vedere Recomandarea Consiliului din 16 februarie 2010 privind descărcarea de gestiune a agențiilor executive cu privire la execuția bugetară pentru exercițiul financiar 2008 (5828/2010 – C7-0055/2010),
   având în vedere articolele 274, 275 și 276 din Tratatul CE, articolele 317, 318 și 319 din Tratatul privind funcționarea Uniunii Europene, precum și articolele 179a și 180b din Tratatul Euratom,
   având în vedere standardele internaționale de audit și standardele internaționale de contabilitate, în special cele aplicabile sectorului public,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (7), în special articolele 55, 145, 146 și 147,
   având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (8), în special articolul 14 alineatele (2) și (3),
   având în vedere articolul 76 și anexa VI la Regulamentul său de procedură,
   având în vedere raportul Comisiei pentru control bugetar și avizele celorlalte comisii interesate (A7-0099/2010),

               A.

               întrucât, în temeiul articolului 318 din Tratatul privind funcționarea Uniunii Europene, Comisia este responsabilă pentru întocmirea conturilor,

               1.

               aprobă închiderea conturilor referitoare la execuția bugetului general al Uniunii Europene aferent exercițiului financiar 2008;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2008, secțiunea III – Comisia și agențiile executive;

               3.

               încredințează președintelui sarcina de a transmite prezenta decizie Consiliului, Comisiei, Curții de Justiție a Uniunii Europene, Curții de Conturi și Băncii Europene de Investiții și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO L 71, 14.3.2008.

      (2)  JO C 273, 13.11.2009, p. 1.

      (3)  JO C 107, 30.4.2004, p. 1.

      (4)  JO C 216, 14.9.2007, p. 3.

      (5)  JO C 269, 10.11.2009, p. 1.

      (6)  JO C 273, 13.11.2009, p. 122.

      (7)  JO L 248, 16.9.2002, p. 1.

      (8)  JO L 11, 16.1.2003, p. 1.


title: Decizia (UE) 2015/2458 a Parlamentului European și a Consiliului din 16 decembrie 2015 privind mobilizarea Fondului european de ajustare la globalizare (cererea depusă de Irlanda – EGF/2015/006 IE/PWA International)

text:
               24.12.2015

               RO

               Jurnalul Oficial al Uniunii Europene

               L 339/46

         DECIZIA (UE) 2015/2458 A PARLAMENTULUI EUROPEAN ȘI A CONSILIULUI
   din 16 decembrie 2015
   privind mobilizarea Fondului european de ajustare la globalizare (cererea depusă de Irlanda – EGF/2015/006 IE/PWA International)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale mondiale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

               (2)

               FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului (3).

               (3)

               La 19 iunie 2015, Irlanda a depus cererea EGF/2015/006 IE/PWA International pentru o contribuție financiară din partea FEG în urma unor disponibilizări la societatea PWA International Ltd. și la un furnizor din Irlanda. Cererea a fost completată cu informații suplimentare ce au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele pentru stabilirea unei contribuții financiare din partea FEG, în conformitate cu articolul 13 din respectivul regulament.

               (4)

               În conformitate cu articolul 6 alineatul (2) din Regulamentul (UE) nr. 1309/2013, Irlanda a decis să furnizeze servicii personalizate cofinanțate prin FEG și unui număr de 108 tineri care nu sunt încadrați profesional și nu urmează niciun program educațional sau de formare (NEET).

               (5)

               În conformitate cu articolul 4 alineatul (2) din Regulamentul (UE) nr. 1309/2013, cererea din partea Irlandei este considerată admisibilă, deoarece disponibilizările au un impact serios asupra ocupării forței de muncă și asupra economiei locale, regionale sau naționale.

               (6)

               Prin urmare, ar trebui mobilizat FEG pentru a se furniza o contribuție financiară în valoare de 442 293 EUR ca răspuns la cererea depusă de Irlanda.

               (7)

               În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2015, se mobilizează Fondul european de ajustare la globalizare în vederea alocării sumei de 442 293 EUR sub formă de credite de angajament și credite de plată.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 16 decembrie 2015.

      Adoptată la Strasbourg, 16 decembrie 2015.

            Pentru Parlamentul European

            Președintele

         M. SCHULZ

            Pentru Consiliu

            Președintele

         N. SCHMIT

      (1)  JO L 347, 20.12.2013, p. 855.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: 2010/661/UE: Decizia Parlamentului European și a Consiliului din 20 octombrie 2010 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2009/031 DK/Linak din Danemarca)

text:
               4.11.2010

               RO

               Jurnalul Oficial al Uniunii Europene

               L 286/17

         DECIZIA PARLAMENTULUI EUROPEAN ȘI A CONSILIULUI
   din 20 octombrie 2010
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2009/031 DK/Linak din Danemarca)
   (2010/661/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând cu 1 mai 2009, pentru a include acordarea de sprijin lucrătorilor concediați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               Danemarca a prezentat o cerere de mobilizare a FEG, avându-se în vedere concedierile din cadrul Linak S/A. Cererea îndeplinește condițiile pentru fixarea contribuțiilor financiare, astfel cum sunt enunțate la articolul 10 din Regulamentul (CE) nr. 1927/2006. Prin urmare, Comisia propune mobilizarea unei sume de 1 213 508 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Danemarca,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare (FEG) pentru alocarea sumei de 1 213 508 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 20 octombrie 2010.

            Pentru Parlamentul European

            Președintele

         J. BUZEK

            Pentru Consiliu

            Președintele

         O. CHASTEL

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia Comisiei din 14 iunie 1994 de modificare a Deciziei 93/53/CEE de înființare a unui comitet științific pentru denumiri de origine, indicații geografice și atestate de specificitate

text:
               03/Volumul 15

               RO

               Jurnalul Ofícial al Uniunii Europene

               112

         31994D0437

               L 180/47

               JURNALUL OFÍCIAL AL UNIUNII EUROPENE

      DECIZIA COMISIEI

   din 14 iunie 1994
   de modificare a Deciziei 93/53/CEE de înființare a unui comitet științific pentru denumiri de origine, indicații geografice și atestate de specificitate
   (94/437/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât Decizia 93/53/CEE a Comisiei din 21 decembrie 1992 de înființare a unui comitet științific pentru denumiri de origine, indicații geografice și atestate de specificitate (1) prevede în articolul 5 că acest comitet nu adoptă decizii valabile decât în prezența tuturor membrilor săi; întrucât această obligație de prezență care revine tuturor membrilor ar putea împiedica acest comitet să emită un aviz; întrucât este necesar, pentru a evita acest inconvenient, să se prevadă că acest comitet nu poate delibera în mod valabil decât dacă sunt prezenți cel puțin cinci membri,
   DECIDE:
   Articol unic
   Textul primei teze a articolului 5 din Decizia 93/53/CEE se înlocuiește cu următorul text:

      „Comitetul nu deliberează în mod valabil decât în prezența a cel puțin cinci membri.”

      Adoptată la Bruxelles, 14 iunie 1994.

            Pentru Comisie

         René STEICHEN

            Membru al Comisiei

      (1)  JO L 13, 21.1.1993, p. 16.


title: Decizia (PESC) 2016/2255 a Comitetului politic și de securitate din 7 decembrie 2016 privind acceptarea contribuțiilor statelor terțe pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/2/2016)

text:
               15.12.2016

               RO

               Jurnalul Oficial al Uniunii Europene

               L 340/59

         DECIZIA (PESC) 2016/2255 A COMITETULUI POLITIC ȘI DE SECURITATE
   din 7 decembrie 2016
   privind acceptarea contribuțiilor statelor terțe pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/2/2016)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia (PESC) 2016/610 a Consiliului din 19 aprilie 2016 privind o misiune PSAC de instruire militară a Uniunii Europene în Republica Centrafricană (EUTM RCA) (1),
   întrucât:

               (1)

               În temeiul articolului 8 alineatul (2) din Decizia (PESC) 2016/610, Consiliul a autorizat Comitetul politic și de securitate să adopte deciziile relevante privind acceptarea contribuțiilor propuse de statele terțe pentru misiunea PSAC de instruire militară a Uniunii Europene în Republica Centrafricană (EUTM RCA).

               (2)

               În conformitate cu recomandarea comandantului misiunii UE pentru EUTM RCA privind o contribuție propusă de Republica Serbia și cu avizul Comitetului militar al Uniunii Europene în această privință, respectiva contribuție ar trebui să fie acceptată și considerată a fi semnificativă.

               (3)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în materie de apărare. În consecință, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

         ADOPTĂ PREZENTA DECIZIE:
   Articolul 1
   Contribuțiile statelor terțe
   (1)   Contribuția Republicii Serbia pentru EUTM RCA este acceptată și considerată a fi semnificativă.
   (2)   Republica Serbia este scutită de contribuții financiare la bugetul EUTM RCA.
   Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 7 decembrie 2016.

            Pentru Comitetul politic și de securitate

            Președintele

         W. STEVENS

      (1)  JO L 104, 20.4.2016, p. 21.


title: Decizia (UE) 2016/1552 a Parlamentului European din 28 aprilie 2016 privind descărcarea de gestiune pentru execuția bugetului Fundației Europene de Formare aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/324

         DECIZIA (UE) 2016/1552 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Fundației Europene de Formare aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Fundației Europene de Formare pentru exercițiul financiar 2014,

               —

               având în vedere Raportul Curții de Conturi privind conturile anuale ale Fundației Europene de Formare pentru exercițiul financiar 2014, însoțit de răspunsul fundației (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a fundației în ceea ce privește execuția bugetară pentru exercițiul financiar 2014 (05584/2016 – C8-0071/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1339/2008 al Parlamentului European și al Consiliului din 16 decembrie 2008 privind înființarea unei Fundații Europene de Formare (4), în special articolul 17,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A8-0116/2016),

               1.

               acordă directorului Fundației Europene de Formare descărcarea de gestiune pentru execuția bugetului fundației aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Fundației Europene de Formare, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 266.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 354, 31.12.2008, p. 82.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia (Euratom) 2015/2227 a Consiliului din 10 noiembrie 2015 de aprobare a încheierii, de către Comisia Europeană, a modificărilor la protocoalele 1 și 2 la Acordul dintre Regatul Unit al Marii Britanii și Irlandei de Nord, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor

text:
               3.12.2015

               RO

               Jurnalul Oficial al Uniunii Europene

               L 317/9

         DECIZIA (Euratom) 2015/2227 A CONSILIULUI
   din 10 noiembrie 2015
   de aprobare a încheierii, de către Comisia Europeană, a modificărilor la protocoalele 1 și 2 la Acordul dintre Regatul Unit al Marii Britanii și Irlandei de Nord, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vederea recomandarea Comisiei Europene,
   întrucât:

               (1)

               Comisia a negociat, în conformitate cu directivele Consiliului adoptate prin Decizia Consiliului din 23 septembrie 2013, modificări la protocoalele 1 și 2 la Acordul dintre Regatul Unit al Marii Britanii și Irlandei de Nord, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor (denumite în continuare „modificări la protocoalele 1 și 2”).

               (2)

               Ar trebui aprobată încheierea de către Comisia Europeană a modificărilor la protocoalele 1 și 2,

         ADOPTĂ PREZENTA DECIZIE:
   Articolul 1
   Se aprobă încheierea de către Comisia Europeană a modificărilor la protocoalele 1 și 2 la Acordul dintre Regatul Unit al Marii Britanii și Irlandei de Nord, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor.
   Textul modificărilor la protocoalele 1 și 2 este atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 10 noiembrie 2015.

            Pentru Consiliu

            Președintele

         P. GRAMEGNA

      ANEXĂ

                  I.

                  Paragraful I din protocolul 1 la Acordul dintre Regatul Unit al Marii Britanii și Irlandei de Nord, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor (denumit în continuare „acordul de garanții”) se înlocuiește cu următorul text:

                              „I.

                                          A.

                                          Atât timp cât:

                                                      1.

                                                      teritoriile Regatului Unit care intră sub incidența protocolului I dispun, în scopul desfășurării unor activități nucleare pașnice, de material nuclear în cantități care depășesc limitele stabilite, pentru tipul de material în cauză, la articolul 35 din Acordul dintre Regatul Unit, Comunitate și agenție privind aplicarea garanțiilor în legătură cu Tratatul privind interzicerea armelor nucleare în America Latină și în Marea Caraibilor (denumit în continuare «acordul»); sau

                                                      2.

                                                      a fost luată decizia de a se construi sau de a se autoriza construirea unei instalații, astfel cum este definită la «Definiții», pe teritoriile Regatului Unit care intră sub incidența protocolului I,
                                                      punerea în aplicare a dispozițiilor din partea II a acordului se suspendă, cu excepția articolelor 31-37, 39, 47, 48, 58, 60, 66, 67, 69, 71-75, 81, 83-89, 93 și 94.

                                          B.

                                          Informațiile care trebuie raportate în temeiul articolului 32 literele (a) și (b) din acord pot fi grupate și prezentate într-un raport anual; în mod similar, dacă este cazul, se prezintă un raport anual cu privire la importul și exportul materialului nuclear descris la articolul 32 litera (c).

                                          C.

                                          Pentru a permite încheierea la timp a înțelegerilor subsidiare prevăzute la articolul 37 din acord, Comunitatea:

                                                      1.

                                                      notifică agenției, cu suficient timp înainte, faptul că teritoriile Regatului Unit care intră sub incidența protocolului I dispun de material nuclear pentru activități nucleare pașnice în cantități care depășesc limitele menționate în secțiunea A; sau

                                                      2.

                                                      notifică agenția de îndată ce este luată decizia de a se construi sau de a se autoriza construirea unei instalații pe teritoriile Regatului Unit care intră sub incidența protocolului I,
                                                      în funcție de care dintre aceste evenimente survine mai întâi. În momentul respectiv, se stabilesc de comun acord, după caz, între Regatul Unit, Comunitate și agenție, proceduri pentru cooperarea în vederea aplicării garanțiilor prevăzute în temeiul acordului.”

                  II.

                  Paragraful I din protocolul 2 la acordul de garanții se înlocuiește cu următorul text:

                              „I.

                              În momentul în care Comunitatea notifică Agenției, în conformitate cu secțiunea 1 C din protocolul 1 la prezentul acord, faptul că, pe teritoriile Regatului Unit care intră sub incidența protocolului I, există material nuclear pentru activități nucleare pașnice în cantități care depășesc limitele menționate în secțiunea 1 litera A punctul 1 din protocolul 1 la prezentul acord sau faptul că s-a luat decizia de a se construi sau de a se autoriza construirea unei instalații, astfel cum este definită la «Definiții», pe teritoriile Regatului Unit care intră sub incidența protocolului I, în conformitate cu secțiunea 1 litera A punctul 2 din protocolul 1 la prezentul acord, în funcție de care dintre aceste evenimente survine mai întâi, se încheie un protocol între Regatul Unit, Comunitate și agenție privind procedurile de cooperare în vederea aplicării garanțiilor prevăzute în temeiul acordului. Astfel de proceduri vor amplifica anumite dispoziții ale acordului și, în special, vor preciza condițiile și mijloacele prin care se va realiza cooperarea sus-menționată astfel încât să se evite repetarea inutilă a activităților legate de garanții. În măsura posibilului, procedurile trebuie să se bazeze pe cele care sunt în vigoare în temeiul protocoalelor la alte acorduri de garanții dintre statele membre ale Comunității, Comunitate și agenție și al înțelegerilor subsidiare aferente unor astfel de acorduri, inclusiv înțelegerile speciale conexe convenite de Comunitate și de agenție.”


title: Decizia Comisiei din 7 august 2006 de constituire a grupului de experți însărcinați să studieze necesitățile de politici publice în materie de date privind criminalitatea și justiția penală

text:
Anunţ juridic important

|

32006D0581

Official Journal L 234 , 29/08/2006 P. 0029 - 0032 Official Journal L 118 , 08/05/2007 P. 1267 - 1270

		20060807Decizia Comisieidin 7 august 2006de constituire a grupului de experți însărcinați să studieze necesitățile de politici publice în materie de date privind criminalitatea și justiția penală(2006/581/CE)COMISIA COMUNITĂȚILOR EUROPENE,având în vedere Tratatul privind Uniunea Europeană,întrucât:(1) Articolul 29 din Tratatul privind Uniunea Europeană a trasat Uniunii Europene și statelor membre sarcina de a se asigura că Uniunea oferă cetățenilor săi, printr-o cooperare mai strânsă, un nivel ridicat de siguranță în spațiul de justiție, libertate și securitate prin prevenirea și combaterea criminalității, organizate sau de altă natură.(2) În vederea susținerii elaborării de statistici armonizate și comparabile ale Uniunii Europene referitoare la criminalitate și la justiția penală, esențiale pentru elaborarea și monitorizarea legislației și politicilor comunitare, astfel cum este prevăzut în Planul de acțiune pentru punerea în aplicare a Programului de la Haga [1], Comisia poate avea nevoie să recurgă la expertiza reprezentanților statelor membre și a specialiștilor reuniți în cadrul unui organ consultativ.(3) Elaborarea de statistici comunitare este guvernată de normele enunțate în Regulamentul (CE) nr. 322/97 al Consiliului din 17 februarie 1997 privind statisticile comunitare [2], iar acțiunile de stabilire a statisticilor comunitare sunt realizate în conformitate cu programul statistic comunitar și programele sale anuale [3] și cu respectarea principiilor enunțate în Codul european de practică adoptat de către Comitetul pentru programul statistic la 24 februarie 2005 și anexat la Comunicarea Comisiei către Parlamentul European și către Consiliu și la Recomandarea Comisiei din 25 mai 2005 [4] privind independența, integritatea și responsabilitatea autorităților statistice naționale și comunitare.(4) Grupul de experți este compus din persoane fizice cu competențe în evaluarea necesităților de politici publice și în consilierea privind utilizarea eficientă a indicatorilor și a datelor din domeniul criminalității și al justiției penale.(5) Trebuie să se prevadă norme privind divulgarea de informații de către membri ai grupului de experți, fără a aduce atingere normelor Comisiei privind securitatea astfel cum sunt enunțate în anexa la Decizia 2001/844/CE, CECO, Euratom a Comisiei [5].(6) Datele personale privind membrii grupului de experți ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date [6].(7) Prin urmare, trebuie constituit Grupul de experți privind necesitățile de politici publice în materie de date privind criminalitatea și justiția penală, iar mandatul și structurile acestuia trebuie definite.(8) Nici o decizie nu este abrogată prin constituirea acestui grup de experți.(9) Membrii acestui grup de experți urmează să fie numiți pentru un mandat inițial de doi ani, după care Comisia va lua în considerare oportunitatea unei prelungiri,DECIDE:Articolul 1Comisia constituie un grup de experți, Grupul de experți privind necesitățile de politici publice în materie de date privind criminalitatea și justiția penală, denumit în continuare "grupul de experți".Articolul 2MisiuneSarcinile grupului de experți sunt următoarele:- sprijinirea Comisiei la stabilirea unei cooperări între statele membre și alte organizații și organe aferente pentru punerea în aplicare a planului UE privind elaborarea unei strategii comune și coerente a UE de evaluare a criminalității și a justiției penale [7];- sprijinirea Comisiei la identificarea nevoilor de politici în domeniul datelor referitoare la criminalitatea și justiția penală la nivelul UE;- sprijinirea Comisiei la identificarea nevoilor de elaborare a unor indicatori și instrumente comune destinate evaluării criminalității și justiției penale;- sprijinirea Comisiei la elaborarea unor indicatori comuni și a altor nevoi în materie de date;- consilierea Comisiei cu privire la nevoile în materie de cercetare și dezvoltare sau la rezultatele ce urmează a fi luate în considerare în cadrul lucrărilor de punere în aplicare a planului UE menționat anterior;- consilierea Comisiei cu privire la colaborarea cu reprezentanți ai sectorului privat și ai celui academic sau ai altor sectoare relevante în vederea includerii cunoștințelor și experiențelor relevante în lucrările de punere în aplicare a planului UE menționat anterior.Articolul 3ConsultareaComisia poate consulta grupul de experți cu privire la orice subiect referitor la evaluarea criminalității și a justiției penale, în special cu privire la identificarea nevoilor de politici de elaborare a statisticilor referitoare la criminalitate și la justiția penală.Articolul 4Compunerea - Numirea(1) Grupul de experți se compune din maximum 50 de membri și include cel puțin 40 % din reprezentanții fiecărui sex, selectați dintre:(a) reprezentanții autorităților publice naționale din domeniul justiției și afacerilor interne din statele membre, statele aderente și statele candidate;(b) reprezentanții organelor și rețelelor Uniunii Europene cu experiență și expertiză relevantă în analiza sau elaborarea de date referitoare la criminalitate și la justiția penală în scopul politicilor, precum Rețeaua Europeană de Prevenire a Criminalității (REPC); Observatorul European privind Drogurile și Toxicomania (OEDT); Eurojust; Forța de reacție a șefilor polițiilor din Europa (TFSPE); Oficiul European de Poliție (Europol); Agenția Europeană pentru Gestionarea Cooperării Operative la Frontierele Externe ale statelor membre ale Uniunii Europene (Frontex) și Observatorul European al Fenomenelor Rasiste și Xenofobe (OERX); Organizația pentru Securitate și Cooperare în Europa (OSCE);(c) reprezentanții organizațiilor internaționale și organizațiilor neguvernamentale cu experiență și expertiză relevantă în analiza sau elaborarea de date referitoare la criminalitate și la justiția penală în scopul politicilor. Acestea sunt următoarele: Consiliul Europei; European Sourcebook Group; Fondul Organizației Națiunilor Unite pentru Copii (Unicef); Oficiul Națiunilor Unite pentru Droguri și Criminalitate (UNODC); Organizația Mondială a Sănătății (OMS);(d) persoanele cu expertiză decurgând din cercetarea academică sau din sectorul privat în domeniul analizării sau evaluării criminalității și a justiției penale din statele membre ale UE pot deveni, de asemenea, membri ai grupului de experți.(2) Direcția Generală Justiție, Libertate și Securitate a Comisiei numește membrii grupului de experți dintre specialiștii cu competență în domeniile la care se face referire în articolul 2 și în articolul 4 alineatul (1). În legătură cu articolul 4 alineatul (1) literele (a), (b) și (c), membrii sunt nominalizați de către autorități sau organizații, iar în legătură cu articolul 4 alineatul (1) litera (d), membrii sunt numiți dintre cei care au răspuns unei invitații pentru depunerea candidaturilor.Fiecare stat membru, stat aderent și stat candidat nominalizează două persoane (de sex diferit) pentru a deveni membri, dintre care Comisia numește una. Membrii supleanți pentru membrii grupului de experți sunt numiți în număr egal și în aceleași condiții ca și membrii. Membrii supleanți înlocuiesc în mod automat membrii care sunt absenți.(3) Membrii sunt numiți în conformitate cu articolul 4 alineatul (1) literele (a), (b) și (c) drept reprezentanți ai unei autorități publice sau ai unei organizații neguvernamentale. Membrii menționați la articolul 4 alineatul (1) litera (d) sunt numiți în nume propriu și consiliază Comisia, independent de orice influență exterioară.(4) Membrii grupului de experți rămân în funcție până la data când sunt înlocuiți sau până la data când le expiră mandatul.(5) Membrii care nu mai sunt capabili să contribuie efectiv la deliberările grupului de experți, care demisionează sau care nu respectă condițiile prevăzute la primul sau la al doilea paragraf din prezentul articol sau la articolul 287 din Tratatul de instituire a Comunității Europene pot fi înlocuiți pentru perioada rămasă din mandatul lor.(6) Acești membri numiți în nume propriu [alineatul (3) de mai sus] semnează în fiecare an un angajament de a acționa în interes public și o declarație prin care indică absența sau existența oricărui interes care le poate afecta obiectivitatea.(7) Numele membrilor numiți individual sunt publicate pe site-ul web al DG Justiție, Libertate și Securitate și în Jurnalul Oficial al Uniunii Europene, seria C. Numele membrilor sunt strânse, prelucrate și publicate în conformitate cu dispozițiile Regulamentului (CE) nr. 45/2001 privind protecția și prelucrarea datelor cu caracter personal.Articolul 5Funcționarea(1) Comisia prezidează grupul de experți.(2) Comisia coordonează activitățile grupului de experți cu cele ale grupului de lucru corespunzător referitor la statisticile privind criminalitatea și justiția penală, care urmează să fie instituit de Eurostat în contextul programului statistic comunitar, pentru a reprezenta autoritățile statistice naționale. Comisia are responsabilitatea coerenței lucrărilor ambelor grupuri și depune eforturi pentru a organiza, dacă este posibil, reuniuni comune sau reuniuni care au loc în aceeași zi.(3) Comisia coordonează aspectele relevante ale activităților grupului de experți cu rezultatele altor activități aferente ale Comisiei.(4) În acord cu Comisia, se pot institui subgrupuri cu până la maximum 15 membri pentru a examina chestiuni specifice în conformitate cu mandatul stabilit de grupul de experți; acestea se dizolvă de îndată ce își îndeplinesc mandatul.(5) Reprezentantul Comisiei poate solicita experților sau observatorilor, inclusiv celor din țări terțe, cu competențe specifice cu privire la un subiect de pe ordinea de zi, să participe la deliberările grupului de experți sau ale subgrupurilor, în cazul în care acest lucru este util și/sau necesar.(6) Informațiile obținute în urma participării la deliberările unui grup de experți sau subgrup nu se divulgă în cazul în care, în opinia Comisiei, informațiile respective au legătură cu chestiuni confidențiale.(7) Grupul de experți și subgrupurile acestuia se reunesc, în mod obișnuit, la una dintre locațiile unde Comisia și serviciile sale au sedii, la invitația Comisiei, în conformitate cu procedurile și programul stabilite de aceasta. Comisia asigură serviciile de secretariat. Alți funcționari din cadrul Comisiei, interesați de procedurile respective, pot asista la reuniunile grupului și ale subgrupurilor acestuia.(8) Grupul de experți își stabilește regulamentul de procedură pe baza regulamentului standard de procedură adoptat de Comisie [8].(9) Comisia poate publica pe internet sau în alt mod, în limba originală a documentului în cauză, orice rezumat, concluzii complete sau concluzii parțiale, sau documente de lucru ale grupului de experți.Articolul 6Cheltuielile reuniunilorComisia rambursează cheltuielile de călătorie și, după caz, de ședere ale membrilor, experților și observatorilor care privesc activitățile grupului de experți, în conformitate cu regulile Comisiei privind remunerarea experților externi.Membrii, experții și observatorii nu sunt remunerați pentru serviciile prestate.Cheltuielile reuniunilor sunt rambursate în limitele bugetului anual alocat grupului de către serviciile responsabile ale Comisiei.Articolul 7AplicabilitatePrezenta decizie intră în vigoare la data publicării în Jurnalul Oficial al Uniunii Europene.Adoptată la Bruxelles, 7 august 2006.Pentru ComisieFranco FrattiniVicepreședinte[1] JO C 198, 12.8.2005, p. 1. Planul de acțiune al Consiliului și al Comisiei de punere în aplicare a Programului de la Haga privind consolidarea libertății, securității și justiției în Uniunea Europeană.[2] JO L 52, 22.2.1997, p. 1.[3] Programul statistic comunitar 2003-2007, astfel cum a fost adoptat prin Decizia nr. 2367/2002/CE a Parlamentului European și a Consiliului din 16 decembrie 2002 (JO L 358, 31.12.2002, p. 1).[4] COM(2005) 217 final și Recomandarea Comisiei privind independența, integritatea și responsabilitatea autorităților statistice naționale și comunitare.[5] JO L 317, 3.12.2001, p. 1.[6] JO L 8, 12.1.2001, p. 1.[7] Comunicarea Comisiei către Parlamentul European, Consiliu și Comitetul Economic și Social European, în prezent în curs de consultare interdepartamentală.[8] Anexa III la documentul SEC(2005) 1004.--------------------------------------------------


title: Decizia (UE) 2016/1527 a Parlamentului European din 28 aprilie 2016 privind închiderea conturilor Institutului European pentru Egalitatea de Șanse între Femei și Bărbați pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/264

         DECIZIA (UE) 2016/1527 A PARLAMENTULUI EUROPEAN
   din 28 aprilie 2016
   privind închiderea conturilor Institutului European pentru Egalitatea de Șanse între Femei și Bărbați pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Institutului European pentru Egalitatea de Șanse între Femei și Bărbați pentru exercițiul financiar 2014,

               —

               având în vedere Raportul Curții de Conturi privind conturile anuale ale Institutului European pentru Egalitatea de Șanse între Femei și Bărbați pentru exercițiul financiar 2014, însoțit de răspunsul institutului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a institutului în ceea ce privește execuția bugetară pentru exercițiul financiar 2014 (05584/2016 – C8-0085/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1922/2006 al Parlamentului European și al Consiliului din 20 decembrie 2006 privind înființarea unui Institut European pentru egalitatea de șanse între femei și bărbați (4), în special articolul 15,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru drepturile femeii și egalitatea de gen (A8-0085/2016),

               1.

               ia act de conturile anuale finale ale Institutului European pentru Egalitatea de Șanse între Femei și Bărbați care sunt prezentate în anexa la raportul Curții de Conturi;

               2.

               aprobă închiderea conturilor Institutului European pentru Egalitatea de Șanse între Femei și Bărbați pentru exercițiul financiar 2014;

               3.

               încredințează președintelui sarcina de a transmite prezenta decizie directorului Institutului European pentru Egalitatea de Șanse între Femei și Bărbați, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 168.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 403, 30.12.2006, p. 9.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia 2006/483/PESC a Consiliului din 11 iulie 2006 de punere în aplicare a Poziției comune 2004/852/PESC privind adoptarea măsurilor restrictive în ceea ce privește Coasta de Fildeș

text:
Anunţ juridic important

|

32006D0483

Official Journal L 189 , 12/07/2006 P. 0023 - 0024 Official Journal L 076 , 16/03/2007 P. 0060 - 0061

		20060711Decizia 2006/483/PESC a Consiliuluidin 11 iulie 2006de punere în aplicare a Poziției comune 2004/852/PESC privind adoptarea măsurilor restrictive în ceea ce privește Coasta de FildeșCONSILIUL UNIUNII EUROPENE,având în vedere Poziția comună 2004/852/PESC privind adoptarea măsurilor restrictive în ceea ce privește Coasta de Fildeș [1] și, în special, articolul 6 al acesteia, coroborat cu articolul 23 alineatul (2) din Tratatul privind Uniunea Europeană,întrucât:(1) La 13 decembrie 2004, Consiliul a adoptat Poziția comună 2004/852/PESC privind măsurilor restrictive referitoare la Coasta de Fildeș, în vederea punerii în aplicare a măsurilor impuse prin Rezoluția 1572 (2004) a Consiliului de Securitate al Organizației Națiunilor Unite (CSONU).(2) La 27 februarie 2006, Consiliul a adoptat Decizia 2006/172/PESC care cuprinde o listă a persoanelor cărora li se aplică măsurile impuse prin punctele 9 și 11 ale Rezoluției 1572 (2004) a CSONU și reînnoite prin punctul 1 al Rezoluției 1643 (2005) a CSONU.(3) La 1 mai 2006, UE a transmis elemente de identificare suplimentare comitetului Consiliului de Securitate instituit prin Rezoluția 1572 (2004) a CSONU.(4) La 30 mai 2006, comitetul Consiliului de Securitate instituit prin Rezoluția 1572 (2004) pentru situația din Coasta de Fildeș a aprobat o listă consolidată și actualizată a persoanelor cărora li se aplică măsurile impuse prin punctele 9 și 11 ale Rezoluției 1572 (2004) a CSONU și reînnoite prin punctul 1 al Rezoluției 1643 (2005) a CSONU.(5) În consecință, este necesar să se adapteze lista prevăzută în anexa la Poziția comună 2004/852/PESC,DECIDE:Articolul 1Lista persoanelor prevăzută în anexa la Poziția comună 2004/852/PESC se înlocuiește cu lista prevăzută în anexa la prezenta decizie.Articolul 2Prezenta decizie produce efecte la data adoptării sale.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 11 iulie 2006.Pentru ConsiliuPreședinteleE. Heinäluoma[1] JO L 368, 15.12.2004, p. 50. Poziție comună astfel cum a fost modificată ultima dată prin Decizia 2006/172/PESC (JO L 61, 2.3.2006, p. 21).--------------------------------------------------20060711ANEXĂLista persoanelor prevăzute la articolul 4"1. Nume, prenume: BLÉ, Charles GoudéPseudonim: Général; Génie de kpo; Gbapé ZadiAdresa cunoscută în 2001: Yopougon Selmer, Bloc P 170; de asemenea, la Hotel IvoireData nașterii: 1 ianuarie 1972Locul nașterii: Guibéroua (Gagnoa)Număr de pașaport sau carte de identitate: PD. AE/088 DH 12Naționalitate: cetățean al Coastei de FildeșAlte informații: conducător al COJEP ("Tineri patrioți").2. Nume, prenume: KOUADIO, Djué Ngoran EugèneData nașterii: 20 decembrie 1969 sau 1 ianuarie 1966Număr de pașaport sau carte de identitate: 04 LE 017521 eliberat(ă) la 10 februarie 2005 și valabil(ă) până la 10 februarie 2008Naționalitate: cetățean al Coastei de FildeșAlte informații: conducător al Uniunii Patrioților pentru Eliberarea Totală a Coastei de Fildeș (UPLTCI)3. Nume, prenume: FOFIE, Martin KouakouData nașterii: 1 ianuarie 1968Naționalitate: cetățean al Coastei de FildeșAlte informații: caporal-șef, comandant al Forțelor noi pentru sectorul Korhogo."--------------------------------------------------


title: 2011/220/UE: Decizia Consiliului din 31 martie 2011 privind semnarea, în numele Uniunii Europene, a Convenției de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei

text:
               7.4.2011

               RO

               Jurnalul Oficial al Uniunii Europene

               L 93/9

         DECIZIA CONSILIULUI
   din 31 martie 2011
   privind semnarea, în numele Uniunii Europene, a Convenției de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei
   (2011/220/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 81 alineatul (3) primul paragraf, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Uniunea depune eforturi pentru crearea unui spațiu judiciar comun bazat pe principiul recunoașterii reciproce a hotărârilor.

               (2)

               Convenția de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei („convenția”) constituie un bun temei pentru un sistem mondial de cooperare administrativă și pentru recunoașterea și executarea hotărârilor în materie de întreținere și a convențiilor de întreținere, prevăzând acordarea de asistență juridică gratuită în practic toate cazurile de întreținere a copiilor și o procedură simplificată de recunoaștere și executare.

               (3)

               Articolul 59 din convenție permite organizațiilor regionale de integrare economică precum Uniunea să semneze, să accepte, să aprobe sau să adere la convenție.

               (4)

               Domeniile reglementate de convenție fac și obiectul Regulamentului (CE) nr. 4/2009 din 18 decembrie 2008 privind competența, legea aplicabilă, recunoașterea și executarea hotărârilor și cooperarea în materie de obligații de întreținere (1). Uniunea ar trebui să hotărască, în acest caz specific, să semneze singură convenția și să își exercite competența asupra tuturor domeniilor reglementate de aceasta.

               (5)

               Toate declarațiile și rezervele corespunzătoare ar trebui formulate de Uniune la momentul aprobării convenției.

               (6)

               În conformitate cu articolul 3 din Protocolul (nr. 21) privind poziția Regatului Unit și Irlandei cu privire la spațiul de libertate, securitate și justiție anexat la Tratatul privind Uniunea Europeană și la Tratatul privind funcționarea Uniunii Europene, Regatul Unit și Irlanda participă la adoptarea și aplicarea prezentei decizii.

               (7)

               În conformitate cu articolele 1 și 2 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, care nu este obligatorie pentru Danemarca și nu i se aplică,

         ADOPTĂ PREZENTA DECIZIE:
   Articolul 1
   Semnarea Convenției de la Haga din 23 noiembrie 2007 privind obținerea pensiei de întreținere în străinătate pentru copii și alți membri ai familiei („convenția”) este aprobată în numele Uniunii Europene (2).
   Articolul 2
   Președintele Consiliului este autorizat să desemneze persoana împuternicită sau persoanele împuternicite să semneze convenția în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 31 martie 2011.

            Pentru Consiliu

            Președintele

         VÖLNER P.

      (1)  JO L 7, 10.1.2009, p. 1.

      (2)  Textul convenției va fi publicat împreună cu decizia de încheiere.